उन्होंने इस बात का भी खंडन किया कि चंडीगढ़ में हरियाणा काडर के अधिकारियों का कोटा कम हो रहा है। हुड्डा ने स्पष्ट किया कि या तो चंडीगढ़ में मुख्य आयुक्त की पुरानी प्रणाली को पुन: बहाल किया जाना चाहिए या फिर पंजाब व हरियाणा के राज्यपालों को बारी-बारी से उसका प्रशासक बनाया जाना चाहिए। इससे पूर्व, बाढड़ा से इनेलो के पूर्व विधायक रणबीर सिंह मंदौला अपने साथियों के साथ कांग्रेस में शामिल हो गए।